الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله. اللهم صلي على عبدك ونبيك محمد صلى الله عليه وسلم. في الاولين والاخرين وفي كل وقت وحين. اما بعد اخواني واحبابي
في الله ونحن في احب ايام الدنيا الى الله. وازكاها وارجاها عند الله. سبحانه وتعالى وافضلها واعظمها املا عند الله سبحانه وتعالى يعني نفتتح آآ يعني بفضل ومنة الله الدرس التالت لنا ولكن البداية يا جماعة ايه اخبار العشر معكم؟ ايه اخبار العشر
كل واحد منكم وكل واحدة منكم وصل لفين. مهم جدا انك انت تعيد تقييم نفسك كل شوية وصلتوا لفين ؟ يعني فينا ناس يا جماعة دلوقتي يعني طبقت خط السير بتاع سيدنا سليمان اللي احنا اتكلمنا فيه المرة اللي فاتت. لما شغل بالعشرين الف فرس عن ورد الذكر بتاعه. ثم
طفق مسحا بالسوق والاعناق. سيدنا سليمان خد تلات مراحل يا جماعة. سيدنا سليمان طبق تلات مراحل. المرحلة الاولى مرحلة مواجهة مرحلة اني احببت حب الخير. انا في القضية مش قضية ان ورد زكري راح علي. القضية مش ان انا اتشغلت
قضية في حب في ولو ذرة حب موجودة في قلبي ولازم اتخلص منها. اني احببت حب الخير عن ذكر ربي. لو احنا مكان سيدنا سليمان كنا قلنا انا شغلنا عن ورد الذكر. انا كسلنا عن الذكر. انما سيدنا سليمان واجه نفسه باعمق مشكلة
ممكن انك انت تتخيلها اني احببته لأ ده الموضوع تبع الحب. لا لا لا ده انا لازم اشوف قلبي تاني زرة زرة فيه. بازن الله فوق مالك القلوب سبحانه وتعالى. يبقى المرحلة الاولى مرحلة مواجهة النفس. انه واجه نفسه. المرحلة التانية مرحلة القرار. ردوها علي
ومسحا بالسوق والاعناق. مرحلة القرار. مرحلة انه بعد ما واجه نفسه ما قعدش زعلان بقى. انا عارف ان انا وحش. انا ده ده انا وانت بقى انا بتكلم على اللي بيحصل لنا اول ما بتواجه نفسك بقى انا عارف ان انا بعيد انا عارف ان انا عندي مشاكل انا عارف انا عارف وتتخذها ذريعة انك تنام
المرحلة التانية مرحلة القرار. ردوها علي وقرار في غاية القوة وفي غاية الجرأة فطفق مسح. مسح من حياته سواء بالذبح او بالوهب للجهاد في سبيل الله. مسح من حياته الحاجة اللي عطلته عن الله في يوم من الايام. المرحلة التالتة مرحلة
الانطلاق قال رب اغفر لي وهب لي ملكا لا ينبغي لاحد من بعدي. اغفر لي دي فيها سوء ظن بالنفس. كان رب اغفر لي ويبكي بقى يعني سبحان الله يا اخواني. يعني حتى رد فعل سيدنا سليمان لما عمل هذا مع الخيل غير
رد فعل سيدنا داود في نفس السورة سورة صاد. لما سيدنا داود وظن داوود انما فتناه فاستغفر ربه وخر راكعا واناب. قال لك سيدنا داود من كتر احساسه بالذنب بتاعه عمل ايه ؟ حد عارف الاثار اللي رؤيت في الموضوع ده ؟ قال لك انه ظل ساجدا يبكي حتى
العشب على رأسه قال لك فضل ايام وليالي ساجد يبكي لحد ما نبت العشب على رأسه من كتر والحرقة والبكاء المتواصل. ايام وليالي وشهور وراء بعضها. ده سيدنا داوود سيدنا سليمان بقى قال رب اغفر لي
سوء الظن بالنفس. وبعد كده وهب لي ملكا لا ينبغي لاحد من بعدي. احنا لما بنكتشف ان احنا عندنا ذنوب بنحبط وبنحط وبنقع وبنقف وبنتشل. سيدنا سليمان انطلق رب اغفر لي خلاص انا انا اخطأت. يا رب سوء الظن بنفسي
يا رب وهب لي ملكا حسن الظن بالله. قال انت سبحان الله وداوود نبي وسليمان نبي. يعني يا جماعة عشان نعرف ان نوعيات المؤمنين احنا ممكن نختلف ولكن في النهاية نبقى حاجة واحدة. يعني سبحان الله رد فعل سيدنا داود مع اه اه هذه الفتنة اه مع فتنة غير رد فعل سيدنا
سليمان حينما احس بهذا الامر وكلاهما نبي من الانبياء كأن ربنا بيقول لنا اقبلوا بعض. اقبلوا التنوع اللي بينكم وبين بعض. ولكن احنا هنا بنتكلم عن سيدنا سليمان والمراحل الثلاثة ها المرحلة الاولى مرحلة مواجهة النفس. ها اني احببت حب الخير. المرحلة التانية مرحلة
لا المرحلة التانية مرحلة ها؟ مرحلة ردوها علي فطفق مسح القرار اتخاز القرار انك لازم تغير وتصلح في حياتك. المرحلة التالتة مرحلة الانطلاق. رب اغفر لي. انا ازنبت ولكن وهب لي ملكا
لا ينبغي لاحد من بعدي انطلق. انطلق في بناء ونشر الدين في الارض. اهو يا جماعة احنا فينا ناس عاشت المراحل دي والوقت موجودة وسطنا في مرحلة الانطلاق. يعني بدأ الاول يواجه نفسه. اول ما بدأ يقع كده ويلاقي نفسه في الاول يعني مش مزبط في العبادة
بعد كده خد قرار انا هقفل المحمول انا هجاهد نفسي انا هرتب يومي تاني انا هعمل انا هقعد في المسجد انا هسمع درس كل يوم عشان يسخن قلبي انا انا خد قرار وبعد كده انطلاق ففينا اخوة واخوات في مرحلة الانطلاق. وفينا اخوة واخوات في مرحلة الفضيحة. يعني ايه في مرحلة الفضيحة
كلنا يا جماعة اتفضحنا قدام نفسنا اليومين اللي فاتوا. صح ولا لأ؟ كلنا حاولنا نقعد في قيام الليل ونطول وحاولنا نقعد في جلسة الضحى وحاولنا نقعد في عبادة طول اليوم واكتشفنا ان انت مش عارف تجمع قلبك على الذكر. اكتشفنا ان انت مش عارف تنطلق الانطلاق اللي انت كنت متوقعه في ارجى ايام
الدنيا عند الله. اكتشفت انك ما انتاش قادر. ففي ناس وقفت عند الفضيحة بقى. اتفضح قدام نفسه. قول الله سبحانه وتعالى فلا يعلمن الله الذين صدقوا وليعلمن الكاذبين في قراءة فليعلمن الله الذين صدقوا. وليعلمن الكاذبين. ربنا يكشف لك حقيقتك قدام نفسك
ربنا هيعرفك على نفسك قدام نفسك. ربنا سبحانه وتعالى هيوريك عيوبك قدام نفسك عشان يا اما تواجهها. ثم تصلح وتنطلق يا اما خلاص يبقى اقيمت الحجة عليك. ففينا ناس في مرحلة الفضيحة للاسف الشديد اصطدم ان هو مش الشخصية اللي كان متخيلها
وانه مش قادر يعمل اللي هو كان عايزه ومش قادر ينطلق في العبادة ليل نهار ووقف عند مرحلة الفضيحة قاعد وسطنا دلوقتي محبط ومهموم نفسيا قاعدة وسطنا الوقتي حاسة ان هي خلاص بقى ضايعة ومش نافعة وبدل ما تقف مع نفسها وتنطلق لأ. قاعد بقى مستسلم وفينا ناس يا جماعة اخوة واخوات في مرحلة
يعني ايه في مرحلة الهاء؟ يعني لسة ما اصحاش اصلا. كل سنة وانت طيب يا عم الشيخ. تقول له عشر زي الحجة يقول لك والله هي جت. طب ادعي لنا بقى
اداك يدينا. لحد دلوقتي لسة مش فاهم اصلا. لحد دلوقتي لسة ما ترجمش المشهد. لحد دلوقتي لسة مش عارف الفرصة المهولة ربنا مديها له لحد دلوقتي لسة عايش في الموت بتاع قبل عشر ذي الحجة فاكر ان هو ممكن يصحى على مزاجه وينام على مزاجه ويعبد على مزاجه
لسة ماشي مزاجنجي زي ما هو. انت مين في دول بقى ؟ ايه الجديد عندكم يا جماعة؟ انت الاخ دلوقتي اللي في مرحلة الانطلاق ولا انت الاخت دلوقتي اللي اتفضحت قدام نفسها ولكن
محبطة بدل ما تفكر بطريقة عملية ولا انت الوقتي الاخ اللي لسة ما دخلش في المود اصلا اللي لسة ما هوش عارف ان عشر ذي الحجة بدأت النهاردة اخواني في الله بازن الله سبحانه وتعالى هنتكلم عن نموزج قلناه المرة اللي فاتت ان احنا نتكلم عنه ها لسببين هنتكلم عن عباد الرحمن
عن ايات جزاك الله خير. جزاك الله خيرا. هنتكلم عن ايات عباد الرحمن. هنتكلم عن ايات عباد الرحمن ليه يا جماعة؟ عشان سببين. السبب الاول رفع الهمة. هنتكلم عن احب العباد الى الله. في احب الايام الى الله. هنتكلم ليه يا اخواننا؟ عشان نعرف
كتير ناس من الناس حتى الملتزمين يقول لك هو ده الدين. تيجي تقول له مسلا لازم ننزل ونشتغل في الدعوة ولازم نضحي. هو ده الدين. هو اه طب تعال بقى اما نشوف
ايه هو الدين؟ تعال اما نشوف ناس ربنا ارتضى منها وارتضى ان هي تبقى نموزج كلنا نقيس ديننا عليه. ونشوف هواية دين يا جماعة. تعالوا اما نشوف ربنا يريد مننا ايه؟ تعالوا بدل ما نعيش موهوبين ان احنا فاهمين الدين واحنا مش فاهمين الدين. واحنا مش عارفين ربنا مراده مننا ايه. الحاجة التانية برضو
انك تقيس نفسك. تقيس نفسك تعرف انت فين. يعني تعرف الى اين وصلت. انت وصلت لفين في علاقتك بالله سبحانه وتعالى. يعني آآ اعرف من اخواني اللي قبل ما ينام لازم يجيب اه حاجة عن الصحابة ويقرأها. ليه؟ يقول لك انا طول اليوم مسلا شغال في الدعوة. فانا ممكن ييجي يصيب
قلب العجب في النهاية ان انا بعمل اعمال صالحة. فانا باقوم جايب النموزج القياسي اللي هم الصحابة قبل ما انام اقرأ فيه. ليه؟ عشان لو كان دخل في قلبي زرة كبر
اليوم بسبب عمل صالح عملته اتكسر واعرف ان انا لا شيء. فتعالوا يا اخوانا في هذه الرحلة المتعة مع عباد الرحمن احب العباد الى الله في احب الايام الى الله ولكن في نقطة تانية مهمة جدا. ان فعليا يا جماعة اخوانكم من المربين في الورش بتاعة الدرس. من
بعد رمضان بادئين مع الورش دورة في عباد الرحمن. بادئين مع الورش. دورة في عباد الرحمن. ايات عباد الرحمن. والاربعين النووية وايه؟ وصفة صلاة النبي النبي عليه الصلاة والسلام للايه؟ الشيخ الالباني رحمه الله. فاحنا قلنا ايه؟ قلنا طيب دلوقتي الامتحان هيبقى بعد العيد بازن الله سبحانه وتعالى. فقلنا ايه؟ طب ما تيجي
سيد الكل بقى. طب ما تيجي كل اخوانا وكل اخواتنا لسة عندهم فرصة انهم يلتحقوا بالورش النسائية والرجالية. طب ما تيجي بقى ان شاء الله بازن الله زي ما انتم شايفين قدامكم كده فيه مزكرة في الايات. انا حاططها قدامي. مزكرة عملناها بفضل ومنة الله سبحانه وتعالى. وحاططها قدامي اهوة وانا باكلمكم
المذكرة دي بعد العيد ان شاء الله. الدرس اللي بعد العيد مباشرة هنوزعها عليكم. خلاص هنوزعها عليكم من خلال الورش. واللي هيوزعها عليكم المربين بتوع الورش. وبازن الله سبحانه وتعالى اللي هيحط الامتحان بتاع عباد الرحمن هم برضه المربين بتاع الورش. اللي هيحطوا الامتحان
صححوا هم المربين مش انا. ليه ؟ عشان تعرف ان فيه قواعد للسير في هذا الطريق. ان يعني عقدة ايه ؟ انا عايز آآ انا عايزك حبيب قلبي احترم اللي سبقك بكزا سنة. احتواني احترم اللي سبقني بكزا سنة وهكذا يا جماعة. انما مش كل الناس تبقى ايه مش الدرس يبقى بيجري على واحد
فكرة الورش انك تعرف قيمة الاخوة اللي سابقينك بسنة واتنين وتلاتة. واربعة وتقبل انك انت تتربى على ايديهم. مش لازم تستنى بقى شيخ كبير زي مسلا شيخنا الشيخ محمد يعقوب مسلا يفضى بقى ويجي يربيك لأ قلنا ان الكلام ده كلام ضيع اعمار ملتزمين وملتزمات وضيع لهم
مبروك وخلاهم ما يوصلوش لحاجة في النهاية. فاحنا عاملين دورة في عباد الرحمن بعد العيد ان شاء الله الدرس اللي بعد العيد اللي هو ايه؟ العيد الجمعة الجاية الخميس والجمعة مزبوط الجمعة اللي بعدها يبقى فيه درس بازن الله سبحانه وتعالى. هيبقى فيه درس هنوزع فيه مزكرة عباد الرحمن من خلال الورش برضو
بازن الله سبحانه وتعالى ومن خلال مربين الورش وهنحدد فيه يعني حتى ممكن اصلا يعني ايه يبقى فيه دور اصلا لشرحهم في الايات وبعد كده ان شاء الله بازن الله نحدد ميعاد الامتحان ثم ننطلق بقى على الطلعة اللي بعدها في الدرس بازن الله سبحانه وتعالى. فاحنا بنشرح الدرس ده
الناس اللي ماشية من بعد رمضان في ايات عباد الرحمن مع مربين الورش هيبقى لهم آآ يعني اسئلة زيادة موجودة في ضهر الورقة والناس اللي هتدخل من اول المرة دي بازن الله سواء رجال او نساء شباب او اخوات هيبقى لهم برضه ايه اسئلة في عباد الرحمن وجوايز دول غير جوايز دول
يعني جوايز الدورة اللي من بعد رمضان متحددة. الاول له الف جنيه. التاني خمسمية جنيه. هيبقى جوايز بقى بتاعتكم وجوايز عشان ما يبقاش فيه ظلم. يعني ما برضو اللي دخله بقى في الدورة الاخرانية بتاعتنا ده ايه ها هيبقى برضه الجايزة الاولى مسلا الف جنيه. الجايزة التانية مسلا سبعمية
التالتة مسلا خمسمية واخدين بالكم معي انما الجوايز دي غير ايه ؟ غير الجوايز دي فخمان ولا مو فخمان؟ فخمان. فخمان! فخمان. فهمان يا عم ولا مش فاهم؟ ياض انا عارف ان انا بعد الدرس هيقولوا الشيخ هيدي دورة في اية المشكاة. وان شاء الله بازن الله الامتحان بتاعها بعد العيد الصغير
اللي بعد رمضان الجاي. انا عارف بصوا انا عارف الاخوة. هتشوفوا الاسئلة اللي هتتقال بعد الدرس ان شاء الله. في امتى يا عم الشيخ؟ يبقى الوقت احنا هنشرح في ايه؟ ايات ايه
عباد الرحمن والايات دي ان شاء الله بازن الله هنكملها برضه الجمعة اللي بعد العيد على طول وبعد كده نعمل عليها ايه؟ امتحان والامتحان ده له ايه ؟ جوايز. ان شاء الله بازن الله. خلاص له جوايز. وفي دورة في عباد الرحمن كانت موجودة فعلا
الدورة دي عشان نحترمها مع المربين اخواننا المربين اللي في الدرس ان شاء الله بازن الله هيفضل اخوانا اللي داخلين في الدورة لهم جوايزهم زي ما هي ها لان هم عدد قليل طبعا مش زي عدد الدرس. فهيجوا يقولوا بقى لنا شهرين بنزاكر. وبعد كده تقوموا قايلين الدرس كله مسموح له يدخل. لا. يبقى اللي معه
بقى له شهرين في الدورة له امتحانه وجوايزه الخاصة. ما حدش هيقرب من دول. اللي حضره الايه الدورة الشهرين اللي فاتوا. وانتم بقى كلكم اللي هيلتحق بالورش من اول النهارده ان شاء الله بازن الله ياخد المرة الجاية المزكرة بتاعة عباد الرحمن ويدخل الامتحان بتاعنا معنا ان شاء الله. هتبقى الجايزة
ايه؟ الجايزة الاولى لعموم الدرس ايه؟ عمرة والله اخوانا اللي ربنا مديهم يعني وفتحها عليهم في الدرس ييجوا يتبرعوا بعمراته. واحنا نعمل جوايز عمرات. انما انا يا عم انا هتكلم على قد دلوقتي. عشان عشان
قل شفاء كده بايه؟ اعمل فيها آآ يعني يعني آآ اي وبعد كده لا احنا هنكتفي ان الجائزة الاولى بالف جنيه بس. خلاص والجايزة التانية سبعمية بخمسين جنيه بس. والجايزة التالتة خمسمية جنيه بس. والجايزة الرابعة متين وخمسين جنيه. ايه رأيكم؟ جميلة. كويس؟ وهتبقى رجال ونساء
عباد الرحمن تلتمية خمسة وستين. عباد الرحمن صاد تلتمية خمسة وستين. على المصحف السعودي طبعا اقتصاد تلتمية خمسة وستين وعباد الرحمن الذين يمشون على الارض هونا. خلاص اية تلاتة وستين خد يا شيخ. آآ يلا بسم الله والصلاة والسلام على رسول الله
وعباد الرحمن الذين يمشون على الارض هونا. واذا خاطبهم الجاهلون قالوا سلاما. بصوا يا جماعة هنتكلم الوقتي هزه الايات هدفها علو الهمة. هدفها انك تشوف نموزج الله ارتضاه لك في دينك. وشف انت فين منه. وعباد الرحمن الذين يمشون
يمشون. قال لك يمشون في العمل الدنيوي. يعني رايحين يشوفوا الشغل بتاعهم في الدنيا. يعني بيسعوا على رزقهم. يا رب هي دي بطولة! هو لما ربنا سبحانه وتعالى يتكلم يا جماعة
ان الناس دي بتشتغل في الدنيا وبتكسب هي دي بطولة يا جماعة وفي اخر الايات ربنا يقول والذين يقولون ربنا هب لنا من ازواجنا يا نهار ابيض! ده طلعوا متجوزين يا رجالة. ده طلعوا متجوزين. وذرياتنا فطلعوا مخلفين كمان. وحاسين
اهبلة اللي احنا فيها دلوقتي. كل الاباء اللي عندهم مدارس دلوقتي وعندهم عيديات وعندهم مشاكل وعندهم مصاريف مدرسة. وعندهم ايه يا اخوانا؟ يعني كانت متجوزة ومخلفة وعندها مصاريف مدارس وعندها عيال وعندها مصاريف بيت وعندها وفي نفس الوقت شغالة في الدنيا
يبقى المفروض كده الناس دي ما توصلش لحاجة بقى. يبقى المفروض الناس دي ربنا ما يقولش عليها في الاخر اولئك يجزون الغرفة. ده طلعوا رقم واحد على البشرية. الغرفة دي الفردوس الاعلى درجات. الفردوس الاعلى نفسها درجات. اعلى درجة في الفردوس الاعلى للغرب. واعلى الغرف
غرفة فالغرفة اعلى الفردوس الاعلى. يعني الناس دي وصلت للقمة في الفردوس الاعلى. يعني الناس دي جيران محمد بن عبدالله عليه الصلاة والسلام في الناس دي جيران النبي عليه الصلاة والسلام في الفردوس الاعلى. طيب يبقى اذا اولئك يجزون الغرفة وصلوا للدرجة دي ازاي؟ اول بطولة
فليهم اول بطولة لعباد الرحمن ركزوا معي يا جماعة. لان انا ممكن اقول لك كلمني عن بطولات عباد الرحمن. البطولة الاول انهم وصلوا الى اعلى الدرجات رغم انهم لم يتفرغوا. ما كانوش متفرغين. ما سابوش الدنيا. ما طلقش مراته ورمى عياله وساب الشغل وقعد في الجامع وقال لك انا كده هاوصل لربنا
اسرع. لا يا اخواننا يبقى احنا مشكلتنا ايه؟ مشكلتنا ان احنا اللي مش عارفين نستفيد بوقتنا. النهاردة الجمعة يا جماعة اجازة عند تسعة وتسعين في المية مننا بالله عليكم. كم واحد فيكم صحى الساعة تسعة؟ الصبح لقى نفسه فاق الساعة تسعة كده. فقام قايم بص كده في الساعة فلقاه الساعة تسعة. فقام واقف كده
يكلم نفسه كده اقوم اصلي طب بس اريح دقيقتين كده ايه بيريح الدقيقتين لقى نفسه الساعة حداشر ونص. كم واحد نص المسجد على الاقل اه والنص التاني يصحى الساعة اتناشر وربع على طول. جري على المسجد. يا اخوانا هو الفرق ما بين ان ده كان يعبد تلات ساعات او انه
وينام هو جدية. هي مش قضية قلة وقت. هي قضية جدية. كل واحد فينا يوميا عنده تلات اربع ساعات. ولكن بيعمل فيهم ايه؟ ولا بيضيعهم وخلاص يبقى اول اول بطولة انهم وصلوا الى اعلى الدرجات رغم انهم لم يتفرغوا. البطولة التانية انهم لم يتحججوا بفساد
لم يتحججوا بفساد المجتمع. بصوا معي كده. وعباد الرحمن الذين يمشون على الارض هونا. واذا خاطبهم ايه؟ الجاهلون. يعني كان فيه علمانيين كان فيه توك شو كان فيه ليبراليين كان فيه ناس معادين للفكرة الاسلامية. وكانت الناس دي بتشنع عليهم في الاعلام. وكانت الناس دي بتشوش عليهم طريقهم
افتحوا بقى اول الصفحة اللي بعدها. هتلاقوا ربنا بيقول والذين لا يدعون مع الله الها اخر. ولا يقتلون ولا يزنون. ابقى اقول لك فلان الاخ فلان ما شاء الله! الله اكبر! ده ما شاء الله لا قوة الا بالله! طالب في الجامعة وما شاء الله لا بيضرب مخدرات. ولا
تروح والعياذ بالله في اماكن مشبوهة ولا ولا هو هي دي ميزة امتى تبقى ميزة لما يكون الطلبة كلهم بقوا كده؟ لما يكون الشباب كلهم بقوا كده ساعتها تبقى يبقى لما ربنا يقول والذين لا يدعون مع الله اله اخر امتى دي تبقى ميزة لما يكون المجتمع مليان شرك؟ لما يكون المجتمع مليان ضلال
هيكون المجتمع مليان كفر ولا يقتلون. انت تبقى ميزة لما يكون المجتمع مليان بلطجة. لما يكون البلطجية كتير اوي في المجتمع. ولا يزنون انت تبقى بطولة لما يكون المجتمع مليان مواقع اباحية. لما يكون المجتمع مليان زنا. لما يكون المجتمع الموبقات متاحة فيه. يبقى معناه
كده ان هم عاشوا في مجتمع مليان منكرات فجة يا جماعة. واذا والذين لا يشهدون الزور. الزور اعياد الكفار زي اعياد النصارى عاشوا في مجتمع فيه نصارى. عاشوا في مجتمع فيه عقائد تانية. عاشوا في مجتمع فيه حرب شبهات. واذا مروا باللغو مروا كراما. يبقى عاشوا في مجتمع
في لغو في كورة ونهائي ابطال مصر ونهائي الدوري ونهائي ابطال العرب ونهائي ابطال افريقيا ونهائي ابطال اوروبا والدوري الاسباني الدوري الانجليزي وكاس العالم وكاس الامم الافريقية وكاس مش عارف ايه ولغو في لغو وسوشيال ميديا تلات ترباعها تضييع عمر وتضييع
يبقى الناس دي يا جماعة كانت عايشة في مجتمع مليان زي المجتمع بتاعنا بالزبط. الناس دي هي انت الناس دي هي انت. عباد الرحمن دول احنا يا جماعة. شغالين متجوزين مخلفين. عايشين في مجتمع مليان علمانية. مليان شهوات. مليان زنا. مليان بلطجة
مليان لغو. مليان تضييع عمر. مليان زور. الناس دي هي احنا. امال وصلت للمستوى المزهل ده ازاي امال ربنا قال اولئك يجزون الغرفة يجزون فعل مضارع. المضارع اما يفيد الاستمرار واما
يفيد تخييل المشهد انك انت تستحضر مشهد وهم طالعين على منصة ملكية كده وبيتسلمم مفاتيح قصور الفردوس الاعلى في جوار النبي محمد عليه الصلاة والسلام. الناس دي وصلت لكده ازاي؟ هي دي البطولة التالتة بقى. هي دي البطولة التالتة. ازاي
ايه وصلوا لكده ؟ ازاي في المجتمع الفاسد ده ؟ وفي المجتمع المتبهدل ده وهم شقيانين الشهدا كله في الدنيا وتعبانين التعب ده كله في دنيا يعني ممكن نص الدرس يبقى ناس لسة مش شغالة. يبقى طلبة مسلا. انما النص التاني اللي في الدرس يا جماعة الناس اللي شغالة. الناس اللي شغالة اي شغلانة. يعني من اول
محدود الدخل سواء مسلا حد له حرفة معينة او دكتور مسلا في مستشفى او اي حاجة من محدودي الدخل دول او سواء بقى ربنا فاتحها عليهم زي الاخوة التجار بقى ما شاء الله
ربنا ايه؟ اللي ربنا غنيهم من فضله كده. سواء ده او سواء ده كله في النهاية عارف الدنيا بقت صعبة قد ايه. عارف الدنيا يعني فعلا زنوبنا نزلت على المجتمع قد ايه. الزنوب اللي ربنا بيعصى بها ليل نهار نزلت على تعسير الارزاق
الارزاق قد ايه؟ طب وصلوا ازاي؟ ازاي يا جماعة وصلوا؟ البطولة الثالثة هي اللي بتفسر لك ازاي وصلوا؟ البطولة الثالثة الاهتمام بالصحبة وبيئة الايمان وعباد اولها مش وعبدالرحمن. اولها عباد. يعني سهل قوي ان انت تنطلق
سهل قوي ان عبد وعبدالرحمن الذي يمشي على الارض هونا. يا سلام! والله العزيم سهل. ها يعني انا عن حياتي سهلة. انما الصعب وعباد الرحمن الذين يمشون. الصعب ان الدرس ده يبقى كده. هو ده صعب. انما ان انت تنطلق لوحدك الى
والله الموضوع ده سهل جدا سهل ليه؟ انا طلقت الدنيا بالتلاتة وقفلت المحمول وكبرت على اي انشغال عندي في حياتي اربع تكبيرات لوفاتي من حياتي وركزت في حالي ومسحت الدنيا كلها من حياتي وركزت في الالتزام وفي العبادة. سهل انك تنطلق الى الله لوحدك. انما اللي ربنا
بيحبه مش اللي رايح لربنا لوحده. اللي ربنا بيحبه اللي رايح لربنا مع مجموعة. الرسول عليه الصلاة والسلام يفرح بنا على الحوض طب ما كلنا كده ايد واحدة ونروح للنبي عليه الصلاة والسلام. يعني واحد يقول لك ايه هو ما ينفعش ان انا اوصل لربنا لوحدي! يعني يا عم الشيخ انتم قاعدين تقولوا الصحبة! الصحبة
الايمان روح الجماعة روح الفريق لوحدك مش هتوصل ولوحدك هتروح في ستين مصيبة يا عم الشيخ عندك بس استنى بس في ايه يا عم هو يعني انا لو عبدت ربنا
وحضرت دروس لوحدي ما قعدتش في ورشة ولا حاجة. ها وبعد الدرس قمت ماشي بس لوحدي برضو. انا جيت الدرس لوحدي ومشيت لوحدي. ويا عم سمعت دروس على النت لوحدي. وانا ربنا فاتح لي بيني وبين نفسي. هو انا كده ما ينفعش ادخل الجنة؟ لأ ينفع تدخل الجنة. ولكن اقول لك حاجة بسيطة اوي. الوقتي لو انت
مسافر بكرة مصر. فبتقول يا جماعة سافر منين؟ قلنا لك فيه طريقين لمصر. فيه طريق صحراوي فيه الف عربية امبارح سافرت عليه تسعمية مية تسعة وتسعين واحدة منهم ولعم او اتقلبم او طلع عليهم بلطجية قتلوا اللي فيهم وسرقوا العربية. وعربية واحدة بس اللي وصلت. وطريق مصر
الزراعي سافر فيه امبارح الف عربية تسعمية تسعة وتسعين عربية وصلوا. سالمين وفيه عربية اللي عملت حادسة على الطريق ما وصلتش بابسط قواعد العقل هتسافر من انهي طريق؟ طريق زراعي. ليه؟ لان هو ده الامن. اهو بالزبط كده. طريق الفردية انك انت تبقى
خلق لله لوحدك جميل ولكن في النهاية اللي سلكوا الطريق ده تسعة وتسعين في المية منهم ضاعوا. وفي ناس وصلت. انما طريق بيئة الايمان وطريق الصحبة الصالحة معظم اللي مشي في هذا الطريق كمل للنهاية. معظم اللي مشي في هذا الطريق واصل للنهاية. يبقى انت هتمشي في انهي طريق
الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله قل له اللهم صل على عبدك ونبيك محمد صلى الله عليه وسلم. في الاولين والاخرين وفي كل وقت وحين. اما بعد اخواني واحبابي في الله يبقى البطولة
الاولانية ايه؟ ها؟ البطولة الاولانية ايه؟ ايه؟ مش سامع. عدمت انهم وصلوا الى اعلى الدرجات رغم انهم لم يتفرغوا. يبقى الجدية. البطولة التانية ايه؟ لم ينظروا الى فساد المجتمع والى فساد البيئة. ولم يتعذروا بفساد المجتمع. وانما جاهدوا حتى وصلوا لاعلى الدرجات
يعني انا فاكر وانا طالب في آآ سانوي او في اول جامعة قريت حوار لبيل جيتس بيل جيتس صاحب مايكروسوفت. قريت له حوار وكان ايامها شخصية غير معروفة خالص يعني. فبيقولوا له انت حلم حياتك ايه ؟ قال لهم انا هدف عمري كله ان انا ادخل الكمبيوتر في كل بيت في العالم. الكلام ده
لما انا قرأت لأ ما كنتش في جامعة ده انا كنت في سانوي تقريبا او اعدادي كمان. تقريبا اعدادي او اول سانوي. لما انا قرأت الكلام ده يا جماعة ما كانش لنا في بيتي ولا اعرف
مخلوق في قرايبي او اصحابي او معارفي او جيراني عنده في بيته كمبيوتر. نهائي كان الكمبيوتر ده حاجة نادرة النادرة يعني. النهاردة الكمبيوتر في كل بيت في العالم. في كل بيت في العالم. يعني هذا الرجل شوفوا الكلام ده من كم سنة؟ يعني لما انا قرأته يعني كان واحد عنده
مسلا خمستاشر سنة يعني الكلام ده من حوالي خمسة وعشرين سنة. خمسة وعشرين سنة ولم يتحجج بمليون معوق في الدنيا ومع هذا وصل فعلا ان الكمبيوتر بقى في كل بيت في العالم. وبقى في كل مكان في العالم. يبقى عدم التحجج بالظروف. البطولة التالتة قلنا هي ايه بقى
هي روح الفريق وروح المجموعة وبيئة الايمان والتمسك بالصحبة والتمسك بالصحبة. عشان كده بصوا معي كده بقى في الايات وعباد الرحمن الذين ايه؟ يمشون يمشون دي جماعة ولا مفرد؟ ضمير جماعة ولا مفرد؟ ضمير جماعة. واذا
خاطبهم قالوا قالوا جماعة ولا مفرد؟ والذين يبيتون جماعة ولا مفرد؟ والذين يقولون جماعة ولا مفرد الذين اذا انفقوا جماعة ولا مفرد؟ جماعة والذين لا يدعون ولا يقتلون ولا يزنون. جماعة ولا مفرد؟ يبقى كل افعال
هل هم بضمير الجماعة؟ لان هم كانوا ايد واحدة والا كانوا ضاعوا يا اخواننا والا كانوا دابوا والا كانوا تاهوا. ما حدش بيكمل ، انا قاعد ابص قاعد ابص للدرس وانتم بتاكلوا قاعد ابص في الشباب اللي معنا بقى لهم فترة. اللي معنا بقى لهم سنتين. وقاعد ابص في اللي لسه جداد
وهذا بص والله يا اخواني يعني اللي معنا في الورش واللي معنا في صحبة الايمان بدأوا يكبروا فعلا يعني بدأوا ينضجوا فعلا يعني بدأ فعلا يترسم على وشه وعلامة الجدية. علامة القوة في الدين. تدريجي طبعا يعني مش هنقول بقى بقى انما ماشي على الطريق فعلا
يعني ماشي في الطريق. الانسان اللي مرتبط باخوانه ده كل يوم بيكبر. انا كل ما اتدخل ما بين اخين في مشكلة هتوقع بينهم. لما واقول سبحان الله العزيم. يبقى احنا مسلا سبعة بنصالح اتنين على بعض. اقول سبحان الله العزيم. دول لو كانوا زعلوا من بعض وما فيش بقية ايمان حواليهم. كان زمان الاتنين ضاعوا
كان مين هيهتم بمين يا عم الشيخ؟ هو حد داري بنفسه؟ هو حد فايق لنفسه اصلا؟ يبقى المرة الوحيدة التي ذكر فيها ضميرك المفرد مع ايات عباد الرحمن هي في قول الله ومن يفعل ذلك يلقى اثاما. لما وقع في الزنا
لما وقع في الكبائر جت بضمير المفرد. كأنه يعني يعني انا بتعجب يا جماعة. بعد ما يبيتون لربهم سجادا وقياما بعد ما يمشون على الارض هونا. بعد الدعوة الى الله وقيام الليل. والخوف من النار. افتكر ان هو جامد بقى. افتكر انه ما عادش محتاج يحضر درس
حدد الدروس دي بتاعة الجنان. افتكر ان هو مش محتاج صحبة بقى. ما اناش محتاج يا عم صحبة وده غلس وده رخم وده عنده مش عارف ايه وده بيضرب الكلام
لا خلاص بقى انا لوحدي ممكن انطلق. اول ما فصل وقع في الكبائر. اول ما فصل وقع في الكبائر. معناه ايه؟ مش هتقدر تواصل لوحدك مش هتقدر. الدنيا اصعب من هذا والله يا اخوان. اصعب من هذا بكثير بكثير بكثير. يبقى البطولة التالتة هي ايه
البطولة الثالثة هي روح الفريق والصحبة والارتباط ببيت الايمان. البطولة الرابعة آآ انهم قبلوا الطريق هم قبلوا الطريق. يعني ايه وقبلوا الطريق؟ قبلوا الطريق يا جماعة. ان الناس دي قبلت القواعد بتاعة الوصول الى الله. لماذا نحن فاشلون؟ احنا فاشلين
هو احنا مش ناجحين ليه يا اخوانا؟ هو احنا يعني ما احناش قادرين ننجح وننطلق في الدين ليه؟ اما بقرأ في الدراسات الاجنبية اللي بيكتبوها عننا الواحد بيحزن الناس دي محللة التيار الديني. والله العظيم بص يتهيأ لك ان انت محللة تيار الدين بشيول
بدعاته بطياراته بافكاره ان اهل الباطل مركزين هو احنا مش مركزين ليه؟ احنا مش ماشيين على القواعد للاسف الشديد من اكبر اسباب تضييع العمر التردد. ما تضيعش عمرك في اكتشاف الطريق. الناس دي رضيت بالطريق. الناس دي عرفت ان روح الفريق اساس
للوصول الى الله ما جادلتش بقى ما قعدت في اصالة مشغول اصل انا مش فاضي. اصل انا خلاص ما اجادلش بقى. الناس دي عرفت ان ما فيش حد هيوصل لحاجة من غير استمرار. وعباد الرحمن الذين ايه؟ يمشون. انا هجيب لك سؤال في الامتحان كده بغششه لكم دلوقتي. هقول لك استخرج لي بطولات
عباد الرحمن من كلمة يبشون. كلمة يمشون بس. دي فيها حوالي مسلا عشر بطولات. كلمة يمشون بس. فيها حوالي عشر بطولات. استخرج لي بطولات كلمة يمشون ده ايه من ضمن بطولات ان ده مضارع مستمر يفيد باستمرار. ان الناس دي كانت مستمرة يا اخوانا ان الناس دي كان الاستمرار عندها دين. من ضمن بطولات عباد الرحمن ان الناس
دي كانت مؤمنة بالترقي التدريجي. الناس دي ما كانتش معقدة. الناس دي ما كانتش محبطة. يعني لو واحد من الاوائل على الكلية اللي انت فيها راح عليه يوم ما زاكرش
ويفضل قافل شهرين ولا اليوم اللي بعده بيعوض ؟ بيعوض. انت بقى لو راح عليك قيام الليل انت بقى لو راح عليك ورد عبادة ولا راح عليك آآ درس والله تحبط وتقفل وتقف وتقعد شهر جاي لك احباط. يا عم اقبل الترقي التدريجي. اقبل قواعد الوصول الى
يعني تلاقي اول اية وعباد الرحمن الذين يمشون على الارض. ده جهدهم بالنهار. تاني اية والذين يبيتون لربهم سجدا وقياما. ده جهدهم الناس دي عاقلة يا جماعة. الناس دي فاهمة ان اللي عايز يقوم الليل ما يبدأش من الليل. اللي عايز يقوم الليل يبدأ من النهار. اللي عايز الليل بتاعه يبقى صح لازم النهار بتاعه يبقى صح
الناس دي ناس عاقلة بعد ما قالت ربنا اصرف عنا عذاب جهنم. المفروض ده يطلع راجل درويش بقى مدروش. ليه؟ سبحان عذاب جهنم كلمة تحسسك ان واحد واقف وحس ان جهنم وحشة هاجم عليه. ويا رب جهنم سايبة الدنيا كلها وجاية علي انا بسبب زنوبي. النوعية دي
الناس بتبص لها انها مدروشة تفاجئ في الاية اللي بعدها. والذين اذا انفقوا لم يسرفوا ولم يفتروا. ده فاهم الجنيه كويس اوي. ده فاهم يتعامل في الدنيا ده فاهم التوازن وعنده توازن في الحياة. كويس جدا. الناس دي يا اخوانا ناس فاهمة ناس ماشية على
قواعد صح عشان كده في النهاية اولئك يجزون الغرفة. هو كل اللي انا بقوله ده ايه؟ اللي انا باقوله ده ليه؟ اولئك الغرفة. ليه بطولاتهم؟ يعني ممكن اجيب لك سؤال؟ اقول لك اولئك ينزعون الغرفة. ايه العوامل اللي ادت ان ربنا يديهم المقام ده او يوصلوا
او اجيبها لك بشكل تاني. قل لي خمس بطولات لعباد الرحمن ادت الى انهم يصلوا لهذه المقامات العالية. لمازا نحن فاشلون؟ احنا بنزاكر الكلام ليه؟ بنقول الكلام ده ليه؟ عشان تعرف احنا فاشلين ليه؟ احنا ما احناش مغيرين في الواقع ليه؟ احنا ما احناش مؤثرين في الدنيا ليه؟ احنا
الدنيا كلها دعوتنا ما وصلتلهاش ليه ؟ ليه يا جماعة؟ لما نمسك في ايدينا قناة فضائية الناس كلها تسمع عنها. اما تروح القناة الفضائية ما فيش حد داري بنا معناها ان احنا ناس قوتنا ان يبقى معنا قناة فضائية. لا احنا عارفين نشتغل في دعوة. ولا عارفين نوصل للناس من نحن؟ ومازا نريد؟ القرآن بيقول ايه
السنة بتقول ايه ؟ للاسف الشديد حاجات كتير اوي فينا عايزة تتغير عشان نبقى ناجحين. يبقى السبب الرابع اللي هو آآ آآ قبول الطريق قبول قواعد النجاح. ابلوا الطريق مشوا ورا الانبياء. والسلام على من؟ على من اتبع الهدى والسلام على من؟ اتبع. والسلام على من
اللي بيوصل هو اللي مشي على خط السير. انما اللي مشي لوحده ده بيتوه. السبب البطولة الخامسة يعني بعد عدم تضييع العمر في اكتشاف الطريق وان هم خدوا قواعد النجاح وطبقوها. البطولة الخامسة الوحدة الفكرية. ودي نقطة مؤلمة جدا. يعني ايه الوحدة الفكرية؟ الوحدة الفكرية واذا
خاطبهم الجاهلون ايه؟ قالوا سلاما. قالوا دي جماعة وسلامة ده موقف موحد. ايا ما كان معنى كلمة سلامة ايه الموقف الواحد الوجهة الواحدة يعني تخيلوا مسلا لو جه واحد سأل الدرس دهو كله اخوة واخوات سألهم مسلا في رأيهم في الواقع
كل واحد في استبيان لوحده رأينا كله هيبقى واحد؟ كلامنا كله هيبقى واحد؟ يعني يعني بعد خمسة وعشرين يناير اللي كان يطلع في قناة يطلع اللي في قناة تانية يشتم يهدم في كلامه. واللي يطلع في قناة تالتة يهدم في كلامه هم الاتنين. ما فيش واحدة فكرية يا جماعة. ما فيش واحدة فكرية. الكلام مش واحد
عشان كده بقول لكم من وانتم صغيرين حطوا ايدكم في ايد بعض. عشان لو كل واحد منكم كبر بعيد عن اخوه. ما حدش هيقدر يحط ايده في ايد اخوه لما يكبر
انما لو من وانت صغير فهمت قيمة اخوك خلاص انما اللي خد على الفردية ده اللي خد انه يسهر طول الليل يزاكر لوحده مش فارق يبقى معه حد او ما عوش ويصلي لوحده ويحضر دروس لوحده ويعبد لوحده. ده لما بيكبر اصلا ما بيطقش الخنقة بتاعة صحبة اخوانه في حياته
هو انا ايه اللي يخنقني! يا عم ما هو الدين مش هينتصر! غير لما نحط ايدنا في ايد بعض! وانا ايه اللي يخنقني! عشان كده باقول لكم اعرفوا قيمة بعض من الوقتي. اعرفوا قيمة بعض
هو الوقتي المنصورة فيها خمس ست دروس. جمهور الخمس ست دروس ده مسلا خمس ست الاف كله على بعضه. يعني انت متوقع مسلا بعد عشر سنين. ان طلع في المنصورة بازن الله جيل تاني هيطلعوا من مين ؟ من الدروس دي يعني تسعة وتسعين في المية يعني. يعني طبعا ربنا رحمته واسعة وربنا قادر على كل شيء. انما غالبا يعني
هيطلع من الدروس دي. فلما الناس بتاعة الدروس دي تبقى عارفة قيمة بعض. تبقى عايشة مع بعض. تبقى بتعبد ربنا مع بعض. تبقى بتشتغل في الدعوة مع بعض. تبقى اعمل الاعمال اعمال الخيرية مع بعض. ساعتها يا اخوانا بكرة هيبقى الواقع متوحد. لانك من وانت صغير وانت عارف قيمة اخوك. انما انك انت
ماشي لوحدك تيجي بعد كده هيحصل الخرابة اللي احنا عايشين فيها. شايفين الخرابة؟ ماشيين في الشوارع وشايفين الخرابة. الايمانية التي نعيش فيها. ليه لان في ناس كتير ما صدرتلناش الدين وهم حاطين ايدهم في ايد بعض. برضو نشاط شديد ولكن فردية. يبقى ازا الوحدة الفكرية
وسلامة. الناس دي جابت الوحدة الفكرية منين ؟ لانهم خافوا على دين بعض. يعني هاقول لك حاجة، انت لما بتقعد في الورشة بتاعتك بعد الدرس او انت بتقعدي في اه ما بتلقطش كده اخ من اخوانك مش موجود تلقط ولا لأ؟ ها؟ اخ واللي هتلاقي عشرة ما يجوش في الورشة. مين فيكم بيقوم رافع
انت اللي ماسك التليفون في سانية وما اتصل بده. وده يقوم برفع التليفون في سانية ومتصل بده. مين فيكم اول ما دخل وهو بيفطر ضرب عينه ما لقاش فلان وفلان
قام ماسك التليفون في سانية وقام متصل. حد منكم عملها؟ حد منكم من وهو على الفطار؟ اكتشف ان فيه واحد غايب. اما اتصل به لو حد عملها يرفع ايده حد منكم عملها؟ يعني تخيلوا يا جماعة رغم ان الشيء الطبيعي انك بتلاقي فيه متين تلتميت واحد بيبدله كل مرة كده. تباديل وتوفيق يعني دول المية دول
موجودين النهاردة والمية دول بعدها. يعني بالتأكيد فيه ناس ناقصة. آآ ناس مش موجودة يعني قصدي مش ناقصة يعني ناقصة. ناس مش موجودة. ولكن ان انت اول ما تقعد في ورشتك
تكتشف مين اللي ما جاش وتتصل به. يبقى ان احنا نخاف على دين بعض. انما المشكلة دلوقتي انك بص للاخوة. بص للناس اللي قاعدة في الدرس في نفسها. هتلاقي في اخ بصمة واخ وصمة هتلاقي فيه اخ طلقة واخ كارسة هتلاقي فيه اب
اخ منطلق واخ ميت. هو ايه يا جماعة؟ عايزين يبقى كلنا منطلقين. امتى يبقى كلنا منطلقين اما نخاف على دين بعض؟ طب انا منطلق دلوقتي ايه يا عم اللي يخليني اخد بايدك وانت ممكن تنيمني جنبك. لان يا حبيبي انت هيجري عليك سنة الله في النفوس. وبكرة هتنام. فاخوك اللي انت صحيته النهاردة هو اللي هيصحيك
يبقى واذا خاطبهم الجاهلون قالوا سلاما. الوحدة الفكرية ووحدة الموقف. البطولة السادسة الاستعلاء وعباد الرحمن الذين يمشون ايه؟ على على دي علماء اللغة قال لك تفيد ايه؟ تفيد ايه تفيد ايه؟ الركن البعيد الهادي تفيد ايه؟ الاستعلاء الاستعلاء وعباد الرحمن الذين يمشون على
الارض يعني هو رجليه في الارض ولكن قلبه فوق في السما. الاستعلاء ان الناس دي كانت عالية يا جماعة. وللاسف الشديد احنا مش كده. تعال شف كده يعني خواطر معظم الاخوة هتلاقي. تعال شف احلام اليقزة لمعظم الشباب شكلها ايه
تعال شف بتحلم بايه؟ بتفكر في ايه؟ حالة علو القلب. لما ربنا يقول والذين يبيتون لربهم ان سجدا وقياما. فيه منا يا جماعة تلاتة بس في الدرس ده كده! فيه تلاتة فينا كده يبيتون لربهم سجدا
وقيامة طول الليل واقف يصلي. طول الليل والسجود جه قبل القيام رغم ان القيام قبل السجود في الصلاة. لان السجود هو الافتقار هو التذلل. فقدم الافتقار على اي عبادة تانية انه الاول توسل الى الله يفتح الله له. فربنا فتح له طول الليل في الصلاة. يبقى علو القلب علو
علو الايه؟ علو العزم غير علو القلب علو العزم قول الله سبحانه وتعالى الا من تاب وامن وعمل عملا صالحا وعمل عملا اشتغل شغل بحق وحقيقي. علو العزم علو الهمة علو الطموح
واجعلنا ها وجعلنا للمتقين اماما. ناس بتحلم بالامامة في الدين ناس بتحلم باحلامها مش انه يبقى داعية. مش انه يبقى مربي مش ان يبقى طالب علم. مش انه يبقى شيخ. حلمه ان
بيبقى ايمان واجعلنا للمتقين ايه؟ اماما. ايه الفرق بين واجعلنا للمتقين اماما؟ واجعلنا للمتقين دعاة. ممكن يجي سؤال داعية هو الذي يدل الناس على الدين باقواله. اما الامام فهو الذي يدل الناس على الدين
بافعاله. هم دول اللي بيغيروا الواقع. شخصيات تغييرية. من ضمن العلو. علو الفهم يا جماعة. ناس فاهمة. يعني علو القلب والذين يبيتون لربهم سجنا وقيامة علو العزم وعمل عملا صالحا. علو الهمة والطموح والهدف. واجعلنا للمتقين اماما
والفهم يا اخوانا والذين اذا انفقوا لم يسرفوا ولم يفطروا مش معنى انه خايف من جهنم وقعد يصلي طول الليل انه قام مدي للدنيا بقى ايه؟ قام مد خد يا شلوت بقى وابرمها من حياته لأ وفاهم ان الدنيا مهمة. فاهم ان فيه حاجات من الدنيا مهمة عشان الدين نفسه. فيه حاجات في الدنيا مهمة عشان الدعوة نفسها
عشان كده هو متوازن في علاقته بالدنيا مش آآ مجتهد في الدين معناه رامي الدنيا لأ بالعكس انسان متوازن جدا في العلاقة بتاعته بالدنيا علو علوم النفس علوم النفسية. يعني ايه علو النفس؟ النفس اللي محطمانا الشيطان اللي جوانا كلنا. علو النفس الشيطان اللي اسأل الله
ان يخلصنا منه. الشيطان اللي مضيعنا. الشيطان اللي مخلينا كلنا متكبرين على بعض. ما حدش عايز يتكسر لاخوه. ما حدش عايز يليق لحد ما حدش عايز يطبق قول النبي صلى الله عليه وسلم. لينوا في ايدي اخوانكم. لما اخوك يمسك ايدك. سب نفسك ليه يا اخي. علو
النفس وعباد الرحمن الذين يمشون على الارض هونا. هونا. الاستهانة بالنفس. ساعات اقعد كده في احدات مسلا اتنين متخاصمين فواحد يقول قال لي كزا. اقعد ابص له كده افكر جوة نفسي. يا عم انتم مجانين! يا عم قال لك يا عم المسجد الاقصى بينتهى
حرمته بيتضرب بالنار. وانت قاعد تقول لي قال لي كزا. يا عم خربناها على ديننا بسبب علو نفسيتنا. يمشون على الارض هونا هنا يا جماعة في لفظين عكس بعض. اللي هيعرف يقولهم لي هادي له كتاب هدية. وعباد الرحمن الذين يمشون على الارض هونا واذا خاطبهم الجاهلون
قالوا سلام. في لفظين عكس بعض هنا في الاية. قل فضل. ايه؟ الله اكبر. ما شاء الله! لا ده ده عايز كتابين دي ما شاء الله! ما والله ما توقعت ان حد هيقولها. رجاء الله فعلا علا وهونا. على دي فيها معنى الايه
وهونا فيها معنى الايه؟ انكسار والاستهانة بالنفس والاستهانة بالدنيا. طب ايه الدلالة ايه؟ فيه اخوة يا جماعة اول ما بيزاكر كتابين كده والله خلص كتابين في الفقه تلاقيه ايه اول ما يحس انه عيني في الدين اول ما يحس ان على بقى له حظ منها او هو او اول ما يحس انه استقر في قيام الليل هو كان غلبان يا عم
كان السنة اللي فاتت قاعد يا عيني بيعيط في جنب المسجد مش عارف اقوم الليل ومش عارف اصلي السنة ومش خاشع في الصلاة ربنا فتحها عليه. بينه وبين ربنا اول ما ربنا يفتحها لايه بقى؟ اما يلمش ابدا ما يلنش انا فاكر كلمة لا انساها ابدا والله يا اخواني. كلمة تحرق القلب
في واحد يعني من الناس يعني ايه كان اخين قاعدين جنب بعض في اوضة. المهم يعني مرت الايام والاتنين اتخانقوا مع بعض مين اللي يلين للتاني؟ او مين اللي يمشي ورا التاني
فواحد منهم مرة بيقول لي كلمة غريبة قوي. قال لي هو كان ساكن جنبي وسامع بكائي طول الليل. وسامع صلاتي طول الليل وعارف ان انا يعني كلمة معناها احق ان انا اللي قلتها منه. استغربت من الكلمة دي. هو انت المفروض ان العبادة لما تزيد
انت تتكسر اكتر. المفروض ان دينك لما يزيد. لما علمك يزيد انت تتواضع اكتر. مش تحس بنفسك اكتر. مش تشوف نفسك فهنا فيه طباق ما بين علاء وهونى. يبقى الصح ايه؟ ان انت كل ما تعلى في الدين تتكسر. مش لما تطلب علم او
تبقى على احتكاك بشيوخ او تاخد اجازات تبدأ تبص للناس وتقول ايه فلان ييجي يكلمك تقول له هو انت دارس عند مين ولا انت واخد ايه ؟ يا اخي اللي علمك يعلمه والله العزيم
كان الشيخ امين الانصاري ربنا يحفزه كان يقول لي زمان يقول لي والله العزيم ربنا يزل اي حد بحتة عيل جاي من حارة ما حدش يعرفها يزله يجيب عيل يخليه والي من الاولياء. ويجمع عليه قلوب الخلق ربنا يزل به اي حد. هو ربنا قادر انه يفتح على اي عبد بما شاء
ما شاء الله لا حرج في فتح الله. يبقى كل ما ربنا يعليك في العبادة. كل ما ربنا يعليك في العلم. كل ما ربنا يعليك في الدعوة اتكسر اكتر يبقى الاستعلاء استعلاء عباد الرحمن وده بطولة من ضمن البطولات البطولة الاخيرة بقى اخواني في بطولات عباد الرحمن
نغلق على هذا ونختم على هذا البطولة الاخيرة في بطولات عباد الرحمن وهي خصوصية علاقتهم بالله. خصوصية علاقتهم بالله او تميز علاقتهم بالله. يعني ايه تميز علاقتهم بالله؟ يعني ربنا ما قالش وعباد يمشون على الارض هونا. امال قال وعباد ايه
عباد الرحمن. الناس دي عرفت هي بتعبد مين. الناس دي عبدة ربنا وهي عارفة ربنا. من عرف الله حقه عبد الله حقه. من عرف الله حقا عبد الله حقا. الناس دي عارفة ربنا. عباده
الرحمن عارفين رحمة ربنا كان احد اخواني هو دلوقتي من الدعاء ما شاء الله لا قوة الا بالله يعني بس كان من سنين يعني فكان يقول لي ايه آآ كان يسمع دروس آآ
كتيرة ومتعقد في الدين وعلى طول انا عملت زنب يبقى ربنا يحرمني يبقى يبقى. فجه فترة كده بدأ يسمع بقى دروس عن رحمة الله. وبدأ يعامل ربنا بالرحمة ولما ييجي يغلط يقول ربنا رحمته واسعة. فقال لي بعدها قال لي انا من يوم ما بدأت اعامل ربنا برحمة الله. وانا كل يوم باشوف رؤيتين. وانا ربنا فاتحها علي في الدين
ربنا برحمته. عامل ربنا صح. تخيل انك انت واقف قدام ابوك. كل ما ييجي يقول لك يا محمد تقول له عايز ايه؟ عايز ايه يا بابا؟ اهو يا ابني انا هو انا وحش يا ابني انت عامل معي كده ليه
آآ بص يا محمد خد دي انت هتطلع آآ حاجة تضربني بالكرباج يا بابا! ايه يا ابني انت بتعامل! ده في الاخر هيشيل ابنه ده يرميه من الشباك! تخيل واحد بقى بيعامل ربنا
ربنا هينتقم مني بسبب الزنب الفلاني. يا ابني هو ربنا ربنا ممكن يغضب عليك بسبب زنك بالله ده اصلا. والعياذ بالله. على طول هو ربنا ايه يا ابني هو ربنا الرحمن
دول عاملوا الله بالرحمة. فوصلوا لاعلى الدرجات. وصلوا لاولئك يزون الغرفة. يبقى ازاي تعرف ربنا؟ لو عرفت ربنا هتعرف تعامل ربنا. يعني سبحان الله العظيم الحاجات اللي بتأسر في الواحد فرعون لما خاف ان رجال بني اسرائيل آآ يقوموا يعني
ينقلبوا عليه فبدأ يدبح كل الاطفال بيعمل وقاية من بدري قوي. الطفل يتولد يتدبح. ليه؟ عشان ما يكبروش ويبقوا رجالة. فبدأ يعمل وقاية فبيقول لك الرجالة هيوقعوا لي عرشي. خلاص ادبح الرجالة. فربنا جاب الفرج على ايد مين؟ اخت موسى. كانت راجل ولا ست؟ ست. ست وهي السبب في
القصة يعني لما مشيت بقى استنش اختك فتقول ام موسى راجل ولا ست؟ امرأة فرعون راجل ولا ست مش دول البطلات التلاتة في قصة انقاز موسى عليه السلام ها لما فرعون خاف من الرجالة قال له ربنا قال له طب انا ههدها عليك بالستات. انت تعرف ربنا انك تعرف لطف
انك تعرف عزة الله. انك تعرف قوة الله. لا اله الا الله. انه بتعرف هيمنة الله سبحانه وتعالى. عشان كده الناس دي عبدت ربنا وهي عارفاه. مشكلة ناس كتير مننا انها مش عارفة ربنا. فممكن يقع في زنب يحبط ليه ؟ هو مش عارف. يا ابني قم اتوضأ صل ركعتين توبة
لو انت كنت في المقام رقم عشرين قبل الزنب. بعد ركعتين التوبة اللي من قلبك هتبقى في المقام رقم مية وخمسين. ربنا هيرفعك. ده الذنب العبد الصالح بيعود بعد التوبة منه افضل مما كان قبل الوقوع فيه. ولكن ان احنا نعامل ربنا صح. يلا يا جماعة يلا عشان نختم الدرس بقى
ايه بطولات عباد الرحمن؟ الركن ده هو البطولة الاولى ايه؟ يلا خدوا بالكم هسأل كل اللي في الدرس. البطولة الاولى ايه؟ هقول لكم كده اولئك يجزون الغرفة الناس دي وصلت لجوار النبي محمد صلى الله عليه وسلم في الفردوس الاعلى. لماذا؟ ايه البطولات بتاعتهم اللي وصلت؟ الناس دي مش فشلة ليه
الناس دي لو كانوا مكاننا كان زمانهم قاعدين انا محبط يا شيخ. ومش عارف وعندي معصية سر يا شيخ. وكنت بحب واحدة قبل الالتزام لسة مقصرة على قلبي كوش علي في عبادتي. وانا يعني مش عارف اعمل ايه. وانا وكان قلبها منعها. زي الاخوة كده. تعالوا بقى ما نشوف الناس دي ما عاشتش
الفاشل بتاعنا ليه ؟ الناس دي كانت ناجحة ليه ؟ مش انتم عايزين تنجحوا؟ رقم واحد. ها. اتنين. رقم واحد الجدية اللي احنا احنا قلنا ايه؟ وصلوا لاعلى الدرجات دون ان يتفرغوا. دون انا كده اتمليت بنادم. انا جاي بيت مخزن مناديل يا جماعة
وصلوا لاعلى الدرجات دون ان يتفرغوا ليه؟ الجدية رجالة. اما يا عم ربنا يمن عليك كده في نص الليل صحيت كده قم يا عم اتنفض قم يا عم ورجل سعر عن فراشه فار. ده النبي عبر عن قيام الليل بالثورة. مين فيكم يعمل سورة يا جماعة؟ مين فيكم كده ثورة على النفس
على العجز يبقى الجدية ها الحاجة التانية تضحك ليه يا شيخ محمد؟ بتضحك ليه؟ الجدية رقم اتنين ايوة قل لي. لم يتعذروا بفساد البيئة. وانما الى اعلى الدرجات رغم فساد البيئة زي سيدنا يوسف لما دخل بيئة القصر وبيئة السجن خرج احسن مما دخل كمان النضيف بيزداد نضافة
انما طيب خلاص لا وصلوا رغم فساد البيئة. قلنا بقى رقم تلاتة هي اللي بتفسر رقم واحد واتنين. ما هو واحد هيقول لي يا سلام! يعني متجوزين ومخلفين وعايشين في مجتمع زينا فيه نص مليون موقع قذر. وفيه الف وخمسميت قناة على الدش. منهم الف قناة قذرة. وفيه تبرج وعرف
في الشوارع والمخدرات وعايز تقول لاولئك يغزون الغرفة. ازاي ؟ البطولة التالتة. صحبة وبيئة الايمان والتمسك بروح الفريق وروح التجمع مع اخوانهم. هي دي بقى يا جماعة. هي دي هي دي اخطر نقطة. انت
الضمير الفردي الوحيد جه امتى ؟ ومن يفعل ذلك يلقى اثام اول ما فصل قام واقع على الدر والعياز بالله. طيب جميل. رقم اربعة ها الركن بقى ماشي ما هو جميل اه ده على بعضه بقى قبول خط السير. قبول قواعد السير في الطريق
تجادل يا اخ علي. قبول قواعد السير في الطريق. انه قبل الطريق. ما قعدش يجادل بقى. وقعد سنتين يتلطم وبعد كده. انا عرفت قيمة اخواني انا عرفت يا سلام! يا حبيبي سنتين من عمرك يا ظالم عشان تعرف قيمة اخوانك. وبعد كده تلات سنين يضيع ويتلطم. انا اتعلمت قيمة الدروس
وكل اللي حصل لي بسبب ان انا ما حضرتش دروس. عرفت قيمة وبعد كده اربع سنين يضيعهم بسبب ايه؟ ها؟ بسبب مسلا ان هو كان قاعد بيتنطط ما بين الاعمال. والله عيب الاخوة يا جماعة داخلة على تلاتين سنة. يقول لي انا نشيط في الدين في كل حاجة وفي الاخر لقيت نفسي ما وصلتش لحاجة. ليه؟ ما استمرتش في حاجة. يعني انت جاي بعد
تلات عقود من عمرك راحوا. تكتشف انك ما وصلتش لحاجة. لانك ما ركزتش في حاجة. قبول خط السير. قبول قواعد الطريق. لا تضيع عمرك في اكتشاف في الطريق يا عم قصص الانبياء مخلصاه. خد بس انت ونفز. والسلام على من اتبع. طيب رقم خمسة. الوحدة
الفكرية ما هو الاستعلاء آآ لأ لسة دي ستة. الوحدة الفكرية واذا خاطبهم الجاهلون ايه؟ قالوا سلاما. قلنا يعني ايه الوحدة الفكرية؟ قلنا الوحدة الفكرية ديت لها طريقتين. الطريقة الاولى ايه؟ ها؟ الطريقة الاولانية ايه؟ ما هو دي لوحدة الموقف والوحدة الفكرية. قلنا لهم طريقتين. الطريقة الاولى ايه؟ ها
احنا نخاف على دين بعض. ان ما نسيبش حد يقع فينا. ما نسيبش اخ يبقى بصمة واخ يبقى وصمة. لأ ان احنا كلنا نسند بعض لحد ما نقوم لحد ما نقوم بعض. يبقى ازا ما تبقاش اناني. خاف على دين اخوك. خاف على دين اخوك. اخوك ما بيصحاش الفجر رح صحيه. خاف على دين اخوك ما تبقاش اناني
طيب وحتة بقى ان احنا نخاف على ايدين بعض. السبب التاني للوحدة الفكرية ايه ؟ ما انا قعدت اقولها لكم وروحي طلعت فيه حرام عليكم هجيب لكم خرطوم مية كدهو ضغط عالي
ما هو كل ده كلام جميل يا مشايخ. اللي انتم بتقولوه ده كلام زي اللوز. انا عايز الوقت الوحدة الفكرية واصلها ازاي. قل يا شيخ ماشي يا سيدي الكلام كله رائع. ان هم من وهم صغيرين اتربوا مع بعض. مش انا قلت لكم يا اخوانا حطوا ايدكم في ايد بعض
بعض من وانتم صغيرين عشان لما تكبروا تبقوا عارفين قيمة بعض. ان يا اخوانا الناس دي اتربت في محاضن ايمانية واحدة. ان الناس دي يا اخوانا اتربى في بيئة ايمان واحدة فطلعوا حاجة واحدة. مش كل واحد له من له دماغ غير التاني. طيب والسبب الايه؟ السادس. السادس
يبقى البطولة استاز سعد الاستعلاء قلنا في الاستعلاء علو الايه ؟ ها قلنا علو ايه ؟ مشايخ. الشيخ سويلم. اخواننا هنقول ايه؟ النفس قول الله ايه؟ قلنا فعلو النفس قول الله ايه؟ يمشون على الغار. هونا هونا
يا اخوانا وقلنا ان على وهونا الاتنين بينهم معك. وقلنا علو التاني علو ايه؟ علو العزم بدليل قول الله ايه عمل عملا صالحا. وقلنا رقم تلاتة علو ايه؟ القلب بدليل قول الله ايه
اتونا لربهم سجدا وقياما. وقلنا العلو الرابع علو ايه؟ ها؟ العلو الرابع علو ايه؟ ها؟ علو نقول فاهم قصدك. قول الله ايه؟ والذين اذا انفقوا لم يسرفوا ولم يقتروا وكان بين ذلك قواما. خلاص يا اخواني واحبابي في الله. احنا كده خلصنا نص الايات
تقريبا او خلصنا يعني المقدمة الطويلة بتاعة الايات اللي هي اسباب بطولة عباد الرحمن. ولمازا وصلوا الى ما وصلوا اليه؟ وسر نجاحهم ايه؟ ان شاء الله بازن الجمعة درس الجمعة الجاي هيبقى بعد العيد. طب احنا هنتقابل قبل العيد؟ هنتقابل يوم عرفة باذن الله سبحانه وتعالى. هو النهاردة يوم ايه
جمعة يوم عرفة يوم ايه يا دكتور احمد؟ عرفة الاربع اخر كلام؟ ما حدش رجع في كلامه؟ السعودية صممت يعني. خلاص يبقى يبقى عرفة يوم الاربع. خلاص يا اخواني؟ يعني ان شاء الله بازن الله هنتسحر مع بعض هنا من التلات بالليل